Sydämen polku: 2014
Elämä lapsen silmin katsottuna. Miten vapaata ja suoritusvapaata porukkaa nämä tyypit ovatkaan. Aikuisen päässä vilahtaa päivittäin jopa 50 000 ajatusta....suurin osa niistä on negatiivis sävytteisiä, täynnä huolia, itsensä ja muiden ihmisten mollaamista. Ankaraa kritiikkiä. Miettikää lapsia. Hetki riippumatossa, parhaita ystäviä ja lakua. Ei varmaan tuo lapsukainen sillä hetkellä murehdi mitä sitten tapahtuu kun laku on syöty. Ei se uppoutuu siihen käsillä olevaan hetkeen ja vähät välittää siitä mitä seuraavaksi tapahtuu. Tähän reseptiin hukuttaisin maailman murheet. En usko että vaikka kuinka hössötämme ja stressaamme tulevaisuutta että nimenomaan huolienergia tuo mitään positiivista tulessaan. Päinvastoin seisomme usein itse luonnollisen virtauksen edessä pelkoinemme. En toki tarkoita että makaat päivät pitkät riippumatossa syöden lakua tekemättä mitään...tarkoitan sitä että luotat elämään sen hyvyyteen ja siihen että kaikki tapahtuu juuri oikeaan aikaan. Toki elämä riippumatossa voisi olla hyvinkin antoisaa, lakuilla elämisestä puhumattakaan. Olisimme vapaita ja onnellisia tajutessammme että juoksemme usein asioiden perässä joilla ei ole todellista merkitystä. Todellinen onni tulee hyvin pienistä. Siitä katseesta, kosketuksesta, hymystä joka saa sinut säteilemään. Kutkuttavasta tunteesta vatsanpohjassa kauniista sanoista. Jollekkin olet maailman kaunein ja ihanin ihminen. Lapsi, puoliso, äiti, isä, ystävä. Onko mitään niin merkityksellistä...
Usein sisällämme kytee jokin unelma, haave siitä mitä haluaisimme elämässämme toteuttaa. Sekunnin sadasosassa järki, tuo kavala kaiken kyseenalaistaja on lytännyt unelman. Saanut meidät uskomaan ettei tämä tule kannattamaan tai onnistumaan. Tässä ajassa jossa kaikki tekeminen pohjautuu siihen että tuottaminen on maksimaalisen tehokasta ja halpaa ei käsityöllä enää elä. Kukaan ei ompele yhtä mekkoa kaikessa rauhassa ladaten musiikilla ja rakkaudella ainutlaatuista energiaa luomukseensa. Siksi koska mekon saa ostettua ketjumyymälästä naurettavan halvalla; sitä voi pitää vain kerran ja kuljettaa sitten kirpputorille tai antaa pois koska se oli melkein ilmainen. Samalla kannatamme tuotantoa jossa työvoima joka tuon tuotteen valmistaa työskentelee epäinhimillissä olosuhteissa. Kenties tuotantoketjussa on lapsi joka ei naura ja leiki kuten omamme täällä. Lapsi jolla on huoli eloonjäämisestä, kenties vastuu koko perheen toimeentulosta. Käsin valmistettu tuote ei koskaan pysty kilpailemaan massatuotannon kanssa. Eikä haluakkaan. Se haluaa nostaa arvostusta perinteisille käsityöammateille, näyttää suuntaa maailmaan joka uskoo luovaan tekemiseen. Siihen että tulevaisuudessa uskallamme kannustaa nuoria opiskelemaan ammatteja jotka ovat kohta häviävä luonnonvara. En koskaan kuvitellut asuvani mekkokaupassa. Leikkiväni mitä kauneimpien kierrätyskankaiden, pitsien ja musiikin kanssa. Karkkivärit täyttävät nyt kotini. Elämäni. Kiitollisuus saa kyyneleet silmiin. On kyse jostain suuremmasta kuin mekosta. Rakkaudesta. Unelmien luomisesta todeksi.